                          [image: ]

               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	     OPĆINSKO VIJEĆE

Klasa: 024-01/25-01/11
Urbroj: 2196-8-01/02-25-01
Bogdanovci, 16.06.2025. godine

Na temelju članka 81. i 82. Poslovnika Općinskog vijeća Općine Bogdanovci („Službeni vjesnik“  br. 04/21, 21/22), predsjednica vijeća Jelena Vinaj predlaže ovaj:

Z A P I S N I K

konstituirajuće sjednice Općinskog vijeća Općine Bogdanovci održane dana 16. lipnja 2025. godine s početkom u 19:00 sati u zgradi Općine Bogdanovci.

NAZOČNE SLUŽBENE OSOBE:
Darko Ruskaj, Maja Župan, Ana Marić, Saša Holik

GOSTI:  Marko Barun, načelnik općine, Jaroslav Međeši, zamjenik načelnika iz reda pripadnika nacionalnih manjina


Gosp. Darko Ruskaj pozdravio je nazočne te je prije prelaska na zakonom unaprijed utvrđeni Dnevni red pozvao prisutne da poslušaju himnu Republike Hrvatske. 

Nakon himne Republike Hrvatske zamolio je nazočne da minutom šutnje odaju počast svim poginulim i nestalim braniteljima i civilima iz Domovinskog rata s područja Općine Bogdanovci.

Gosp. Darko Ruskaj konstatirao je kako je on kao pročelnik ovlašten za sazivane konstituirajuće sjednice, što podrazumijeva predsjedanje i rukovođenje sjednicom do određivanja osobe koja će sukladno zakonu preuzeti daljnje predsjedanje i rukovođenje sjednicom, a sve sukladno čl. 87. st. 1. Zakona o lokalnim izborima, te uputi Ministarstva pravosuđa, uprave i digitalne transformacije od 19. svibnja 2025. godine.

Pročelnik je čestitao novoizabranim vijećnicima kao i novoizabranom načelniku gosp. Marku Barunu te zamjeniku načelnika iz reda pripadnika nacionalnih manjina gosp. Jaroslavu Međešiju, i otvorio konstituirajuću sjednicu Općinskog vijeća Općine Bogdanovci.

Na temelju izbornih rezultata pročelnik je prozvao novoizabrane vijećnike, te ih zamolio kada čuju svoje ima da ustanu i kažu da su prisutni. 

Nakon toga konstatirao je da je od ukupno 9 vijećnika prisutno 7 vijećnika, čime su ispunjeni uvjeti za konstituiranje Općinskog vijeća Općine Bogdanovci. 

NAZOČNI NOVOIZABRANI VIJEĆNICI: Jelena Vinaj, Ahnetka Ivan, Marijan Marić, Petar Božić, Slaven Morhan, Anamarija Savić Bajac, Dalibor Katić

Unaprijed utvrđeni Dnevni red:

1. Izbor Mandatnog povjerenstva
2. Izvješće Mandatnog povjerenstva i verifikacija mandata članova Općinskog vijeća,
    - utvrđivanje člana Općinskog vijeća koji će predsjedavati sjednicom do izbora 
      predsjednika Općinskog vijeća;
    - svečana prisega članova Općinskog vijeća;
3. Izbor Odbora za izbor i imenovanje
4. Izbor predsjednika i potpredsjednika Općinskog vijeća
	
Pročelnik je rekao kako je Dnevni red zakonski limitiran, i u ovom trenutku se ne može mijenjati niti nadopunjavati niti se o njemu glasati. Nakon izbora predsjednika i potpredsjednika vijeća, članovi vijeća mogu odlučiti da se Dnevni red dopuni.

Točka 1. IZBOR MANDATNOG POVJERENSTVA

Pročelnik navodi: „sukladno odredbi čl. 16. Poslovnika OVOB Mandatno povjerenstvo čine predsjednik i dva člana“.
Te da smo zaprimili dva pisana prijedloga vijećnika Općinskog vijeća Općine Bogdanovci za članove Mandatnog povjerenstva.
Prvi prijedlog je prijedlog Hrvatske demokratske zajednice koji je potpisalo 5 vijećnika (Jelena Vinaj, Ahneteka Ivan, Slaven Morhan, Marijan Marić i Petar Božić), a prijedlog glasi: 

1. Marijan Marić, predsjednik
2. Ahnetka Ivan, član
3. Petar Božić, član

Drugi prijedlog je prijedlog Hrvatskih suverenista koji je potpisalo dva vijećnika (Anamarija Savić Bajac i Dalibor Katić), što nije sukladno Poslovniku Općinskog vijeća, te se za navedeni prijedlog nije moglo glasati. 

Gosp. Ruskaj dao je prijedlog Hrvatske demokratske zajednice na raspravu. Nitko nije imao nikakvu primjedbu, te je pročelnik zaključio raspravu i dao zaprimljeni prijedlog na glasovanje.

Provedenim glasovanjem konstatirao je da je prijedlog usvojen sa 6 glasova za i  jednim glasom protiv.

Točka 2.  IZVJEŠĆE MANDATNOG POVJERENSTVA

Gosp. Ruskaj pozvao je novoizabranog predsjednika Mandatnog povjerenstva gosp. Marijana Marića da na temelju konačnih rezultata izbora za članove Općinskog vijeća Općine Bogdanovci provedenih 18. svibnja 2025., pročita Izvješće Mandatnog povjerenstva. Napomenuo je da se o Izvješću ne glasuje, ono se samo prima na znanje.

Sukladno izvješću koje je pročitao gosp. Marić, pročelnik je pojasnio da će do izbora predsjednika Općinskog vijeća Općine Bogdanovci konstituirajućom sjednicom  predsjedavati prvi izabrani član s kandidacijske liste koja je dobila najviše glasova, a to je gđa. Jelena Vinaj (čl. 87. st. 4. Zakona o lokalnim izborima), te je pozvao gđu. Vinaj da preuzme vođenje sjednice do izbora predsjednika.


Gđa. Vinaj  je pozdravila sve prisutne, te čestitala novoizabranim vijećnicima, načelniku i zamjeniku načelnika iz redova pripadnika nacionalnih manjina, te navela da će sukladno članku 3. Poslovnika izgovoriti tekst prisege u cijelosti, nakon čega će prozivati vijećnice i vijećnike poimenično, te će se svaki vijećnik, odnosno vijećnica ustati i izgovoriti „PRISEŽEM“ i potpisati tekst prisege.

Uslijedila je svečana prisega članova Općinskog vijeća. U skladu s čl. 3. Poslovnika, predsjedateljica  je izgovorila tekst prisege te nakon toga prozvala pojedinačno vijećnike, a vijećnici su izgovorili: „Prisežem“ te su potpisali tekst prisege.


Predsjedateljica izgovara prisegu sljedećeg sadržaja:

„Prisežem svojom čašću da ću dužnost vijećnika u Općinskom vijeću Općine Bogdanovci obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Općine Bogdanovci, te da ću se zauzimati za svekoliki napredak Republike Hrvatske i Općine Bogdanovci.”

Svi nazočni vijećnici prisegnuli su i potpisali tekst prisege.
Odsutni vijećnici prisegnut će na idućoj sjednici.


Točka 3. – IZBOR ODBORA ZA IZBOR I IMENOVANJA

[bookmark: _Hlk74137831]Gđa. Vinaj je navela da se sukladno odredbi članka 17. Poslovnika Općinskog vijeća Općine Bogdanovci Odbor za izbor i imenovanje sastoji od predsjednika i četiri člana. 

Navela je kako su zaprimljena dva pisana prijedloga vijećnika Općinskog vijeća Općine Bogdanovci za izbor članova Odbora za izbor i imenovanje.
Prvi prijedlog je prijedlog Hrvatske demokratske zajednice koji je potpisalo 5 vijećnika (Jelena Vinaj, Ahneteka Ivan, Slaven Morhan, Marijan Marić i Petar Božić) a prijedlog glasi: 

1. Ahnetka Ivan, predsjednica
2. Jelena Vinaj, član
3. Marijan Marić, član
4. Slaven Morhan, član
5. Petar Božić, član

Drugi prijedlog je prijedlog Hrvatskih suverenista koji je potpisalo dva vijećnika (Anamarija Savić Bajac i Dalibor Katić), što nije sukladno Poslovniku Općinskog vijeća, te se za navedeni prijedlog ne može glasati. 

Gđa. Vinaj dala je prijedlog Hrvatske demokratske zajednice na raspravu. Nitko nije imao nikakvu primjedbu, te je predsjedavajuća sjednicom zaključila raspravu i dala zaprimljeni prijedlog na glasovanje.

Provedenim glasovanjem konstatirao sam da je prijedlog usvojen s 5 glasova za i  dva glasa protiv.


Točka 4. - IZBOR PREDSJEDNIKA I POTPREDSJEDNIKA OPĆINSKOG VIJEĆA

1. Gđa Vinaj konstatirala je da su zaprimljena dva prijedloga vijećnika Općinskog vijeća Općine Bogdanovci za imenovanje predsjednika, i to:

Prvi prijedlog Hrvatske demokratske zajednice koji je potpisalo 5 vijećnika (Jelena Vinaj, Ahneteka Ivan, Slaven Morhan, Marijan Marić i Petar Božić), a prijedlog glasi:  „Jelena Vinaj“

Drugi prijedlog Hrvatskih suverenista koji je potpisalo dva vijećnika (Anamarija Savić Bajac i Dalibor Katić), što nije sukladno Poslovniku Općinskog vijeća, te se za navedeni prijedlog ne može glasati. 

Gđa. Vinaj dala je  prijedlog Hrvatske demokratske zajednice na raspravu. Nitko nije imao nikakvu primjedbu, te je predsjedavajuća sjednicom zaključila raspravu i dala zaprimljeni prijedlog na glasovanje.

Provedenim glasovanjem konstatirao sam da je prijedlog usvojen sa 7 glasova za, te je Jelena Vinaj jednoglasno izabrana za predsjednicu vijeća.

2. Gđa. Vinaj konstatirala je da je zaprimljen jedan prijedlog vijećnika Općinskog vijeća Općine Bogdanovci za imenovanje potpredsjednika, i to:

Prijedlog Hrvatske demokratske  zajednice koji je potpisalo je 5 vijećnika (Jelena Vinaj, Ahneteka Ivan, Slaven Morhan, Marijan Marić i Petar Božić), a prijedlog glasi:  „Marijan Marić“

Gđa. Vinaj dala je prijedlog Hrvatske demokratske zajednice na raspravu. Nitko nije imao nikakvu primjedbu, te predsjednica Općinskog vijeća zaključuje raspravu i daje zaprimljeni prijedlog na glasovanje.
Provedenim glasovanjem konstatirao sam da je prijedlog usvojen sa 7 glasova za, te je Marijan Marić jednoglasno izabran za potpredsjednika vijeća.







S obzirom da se sukladno odredbi čl. 32. Zakona o lokalnoj i područnoj ( regionalnoj) samoupravi, predstavničko tijelo smatra kontituiranim izborom predsjednika na prvoj sjednici na kojoj je nazočna većina članova predstavničkog tijela, ova sjednica zaključena je u 19:35 sati.



Darko Ruskaj, dipl.iur.
Pročelnik JUO
Ovlašten za konstituiranje sjednice Općinskog vijeća Općine Bogdanovci

Jelena Vinaj, mag.oec.
Predsjedavajuća sjednicom

Jelena Vinaj, mag.oec.
Predsjednica općinskog vijeća

Maja Župan
Zapisničar

